Meyîtê Engîn Eroglûyo (28) ke dewa Yaylagunu ya qezaya Pulurî ya Dêrsimî de 15’ê Hezîrane de gama ke heywanê xo çerênayêne bibi vînî ame dîyene.  Dimayo ke amebi îdîakerdene ke berê bagaja otobusêk ginayo ê ro û kewto awa Munzurî xebatê xelesnayîşî bi giranî dorê royî ser o bîbî zêde.
Netîceyê xebatanê komanê cigêrayîş û xelesnayîşî yê ke xeylî şaristanan ra ameyê de cayê ginayîşê berê otobuse ra 8 km dûrî hetê Torûnobaya qezaya Pulurî de cenazeya Eroglûyî ameye dîyene.
Yeno pawitene ke cenazeya ê dimayê muameleyanê otopsîye bêro ardene bi Dêrsim.
